23. Forslag til handleplan for Favrskov Kommunes Sundhedspolitik (Åben)
Tidl. politisk behandling BY, 28.02.23, pkt. 7, BY, 25.04.23, pkt. 15
Forventet sagsgang
SS-U, BS-U, KF-U, TM-U, AU, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til handleplan for ”[adresse] 
Sundhedspolitik”.
Byrådet godkendte 25. april 2023 en ny sundhedspolitik for Favrskov Kommune. Sundhedspolitikken 
erstatter den tidligere sundhedspolitik, der var gældende fra 2016-2022. 
Sundhedspolitikken er vedlagt sagen. Sundhedspolitikken kan endvidere ses i en digital version på dette 
link: Sundhedspolitik | [url]
I sundhedspolitikken har Byrådet sat retning for de initiativer og tiltag, der skal bidrage til at fremme 
sundheden i [adresse]. Det betyder blandt andet, at der: 

Prioriteres områder, hvor der over en årrække er sket en negativ udvikling, eller hvor der er særligt 
store udfordringer i forhold til borgernes sundhed. 

Inger Johansen på områder, hvor kommunen har mulighed for at gøre en forskel. 

Sættes fokus på grupper med særlige udfordringer, eller hvor der er et særligt behov for at sætte ind. 

Arbejdes ud fra retningsgivende mål, som danner udgangspunktet for arbejdet. 
Udmøntningen af sundhedspolitikken sker via en handleplan. I det vedlagte forslag til handleplanen, 
beskrives det, hvordan sundhedspolitikken omsættes til konkrete indsatser inden for sundhedspolitikkens 
fire fokusområder: 

Bedre trivsel 

Sundere vægt 

Mere bevægelse 

Flere gode leveår. 
Flere af indsatserne i handleplanen går på tværs af kommunens forvaltningsområder, da 
sundhedsfremmende og forebyggende indsatser ofte overlapper med andre forvaltningers kerneopgaver. 
Det er i handleplanen angivet, hvilke forvaltningsområder, der sammen med sundhedsområdet er 
ansvarlige for de konkrete indsatser. 
Arbejdet med at forbedre befolkningens sundhed kræver vedholdenhed og længerevarende indsatser, hvor 
der nogle gange kan være behov for at skifte tilgang undervejs. Samtidig vil resultaterne af de igangsatte 
indsatser indtræffe på forskellige tidspunkter.  Derfor lægges der op til, at forvaltningen, uden forudgående 
politisk godkendelse, løbende kan foretage justeringer i handleplanen i takt med, at målene for indsatserne 
indfris og/eller at nye sundhedsrelaterede problemstillinger opstår inden for politikkens fire fokusområder.
De politiske udvalg, som de konkrete indsatser henhører under, vil løbende blive orienteret om virkninger 
af indsatserne i handleplanen og evt. justeringer.  
[adresse]: EMN-2022-00098
Dok-ID: 3628749
Sagsbehandler: maths
Byråd
19. december 2023  16:00
Sundhedspolitikken skal evalueres efter fire år i forbindelse med, at sundhedsprofilen for [adresse] 
Kommune bliver offentliggjort. Sundhedsprofilen viser udviklingen over borgernes fysiske og mentale 
sundhed. 
VURDERING
Social og Sundhed vurderer, at indsatserne i handleplanen vil bidrage til at fremme sundheden for de 
borgere, som indsatserne er rettet imod. 
De prioriterede indsatser i handleplanen understøtter arbejdet med sundhedspolitikkens fokusområder, de 
særligt udvalgte målgrupper, samt den retning, som Byrådet har sat med sundhedspolitikken. 
Social og Sundhed har sammen med de øvrige forvaltningsområder udvalgt indsatser, hvor der er et særligt 
stort behov for at sætte ind med sundhedsfremmende indsatser, eller hvor potentialet for at forbedre 
borgernes sundhed er stor. Der er samtidig taget hensyn til, at indsatserne kan finansieres inden for de 
nuværende økonomiske rammer.
Indsatserne 
i 
handleplanen 
baserer 
sig 
generelt 
på 
anbefalingerne 
i 
Sundhedsstyrelsens 
forebyggelsespakker, som formidler den aktuelt bedste viden om effektive kommunale indsatser. 
Derudover bygger flere af indsatserne videre på metoder og viden opbygget gennem arbejdet med 
sundhedsfremme og forebyggelse i [adresse]. Indsatserne i handleplanen er derfor fokuseret på 
områder, hvor der er erfaring med og dokumenteret effekt for kommunens mulighed for at gøre en forskel.  
Udover de konkrete indsatser, som er indeholdt i handleplanen, arbejder Favrskov Kommune løbende og 
som en del af den daglige drift med forskellige tilbud og indsatser, som også har til formål at fremme 
borgernes sundhed. Det gælder fx forebyggelsesindsatsen i forhold til børn og unges tobaks- og 
nikotinbrug, indsatser til ældre borgere, der oplever ensomhed, motorik- og bevægelsesindsats for 0-10-
årige børn, forebyggende hjemmebesøg og tandpleje. Det forventes, at nogle af disse tilbud og indsatser 
også vil få en positiv betydning for sundhedspolitikkens fire fokusområder og de særligt udvalgte 
målgrupper. 
ØKONOMI
Sundhedspolitikkens handleplan udmøntes dels via afsatte midler til sundhedsfremme og forebyggelse og 
dels inden for forvaltningernes ordinære driftsbudgetter. Social og Sundhed vil have fokus på muligheder 
for ekstern støtte fra relevante puljer. 
INDSTILLING
Direktøren for Social og Sundhed indstiller til Byrådet:
1.
At forslag til handleplan for Favrskov Kommunes sundhedspolitik godkendes. 
2.
At Social og Sundhed bemyndiges til at kunne opdatere handleplanen i takt med, at mål opnås eller 
nye behov opstår. 
BESLUTNING
Social- og Sundhedsudvalget, 5. december 2023:
Fraværende: Ingen
Indstilles godkendt.
Børne- og Skoleudvalget, 5. december 2023:
Fraværende: Ingen
Indstilles godkendt.
Arbejdsmarkedsudvalget, 6. december 2023:
Fraværende: Ingen
Indstilles godkendt.
Teknik- og Miljøudvalget, 6. december 2023:
Fraværende: Ingen
Indstilles godkendt.
Kultur- og Fritidsudvalget, 7. december 2023:
Fraværende: Ingen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Christina Thomsen og Johannes Mikkelsen
Godkendt.
Bilag

Sammen skaber vi sundhed - Sundhedspolitik for Favrskov Kommune  (3470636)

Handleplan for Favrskov Kommunes sundhedspolitik  (3550732)
